**Δ Ι Ε Ξ Ο Δ Ο Σ**

 **… με τη συμμετοχή και την ψήφο μας**

**για συνδικάτο προπύργιο του αγώνα**

**ενάντια στα καταστροφικά μέτρα κυβέρνησης – Ε.Ε.**

**για τις ανάγκες και τα δικαιώματά μας !**

**Γεν. Συνέλευση και ΕΚΛΟΓΕΣ ανάδειξης αντιπροσώπων για την 93η Γ. Σ. της Δ.Ο.Ε. του Συλλόγου Εκπ. Π. Ε. Αμαρουσίου**

**Τετάρτη 29 Μαΐου**: **Γενική Συνέλευση** (18:30 μ.μ.) και **Πέμπτη 30 Μαΐου:** **εκλογές** (12:00 μ.μ. έως 21:00 μ.μ.), **στο 3ο-11ο Δημ. Σχολ. Αμαρουσίου, (Φλοίας 33 & Μεσογείων Μαρούσι**

**Οι αναπληρωτές γονείς ΞΑΝΑ στα αζήτητα!**

**Εδώ και τώρα πλήρης προστασία της μητρότητας για ΟΛΕΣ τις αναπληρώτριες και τις εργαζόμενες! Μαζικοί μόνιμοι διορισμοί ΟΛΩΝ των αναπληρωτ(ρι)ών αποκλειστικά με το πτυχίο και ολόκληρη την προϋπηρεσία!**

Οι ελαστικά εργαζόμενες μητέρες στον δημόσιο και στον ιδιωτικό τομέα έρχονται καθημερινά αντιμέτωπες με πιέσεις, εκβιασμούς και οικονομικές δυσκολίες. Η εργοδοτική τρομοκρατία που εξασκείται από εργοδότες, είτε του ιδιωτικού είτε του δημόσιου τομέα, όπως το υπουργείο παιδείας, είναι εξουθενωτική για τους ελαστικά εργαζόμενους γονείς.

Οι αναπληρωτές/τριες φτάνουν και φέτος του 50.000, αριθμός τρομακτικά μεγάλος που υπογραμμίζει την ανάγκη ΜΑΖΙΚΩΝ μόνιμων διορισμών αλλά και τον εξευτελισμό που ζούμε ως ελαστικά εργαζόμενοι/ες μέσα στα σχολεία όσον αφορά τα δικαιώματά μας!

Εκτός από την πλήρη ανυπαρξία αναρρωτικών αδειών με κόστος μισθό και προϋπηρεσία αν χτυπήσεις, αν χειρουργηθείς ή αναγκαστείς να νοσηλευτείς σοβαρά, οι αναπληρώτριες δεν μπορούν να γεννήσουν, να φροντίσουν τα παιδιά τους όταν είναι άρρωστα ή να αρρωστήσουν οι ίδιες και να πάρουν αναρρωτική ή κανονική άδεια αφού εξαθλιώνονται οικονομικά, είτε χάνοντας το επίδομα ανεργίας, είτε το επίδομα μη ληφθείσης αδείας, που είναι πολύ σημαντικά μιας και δεν παίρνουμε αποζημίωση απόλυσης.

Την ίδια στιγμή, η κυβέρνηση, με τις τελευταίες εξαγγελίες της, **δίνει συγκεκριμένες παροχές στις μη μισθωτές μητέρες, αποκλείοντας τελείως ξανά τις αναπληρώτριες μητέρες**.

**Η κυβέρνηση τόνισε ότι στηρίζει τη μητρότητα χωρίς διακρίσεις**. Στην πραγματικότητα, για ακόμα μια φορά λειτουργεί κάνοντας **ΜΟΝΟ διακρίσεις** μεταξύ των εργαζομένων, χωρίζοντάς μας σε πολλαπλές ταχύτατες.

           Εργαζόμενες μητέρες μη μισθωτές (ελεύθερες επαγγελματίες/ αυτοαπασχολούμενες) λαμβάνουν επίδομα

           Εργαζόμενες μητέρες στον ιδιωτικό τομέα λαμβάνουν 9μηνη άδεια ανατροφής τέκνου

           Εργαζόμενες μητέρες και πατέρες μόνιμοι/ες στην εκπαίδευση λαμβάνουν 9μηνη άδεια ανατροφής τέκνου

           Αναπληρώτριες εργαζόμενες μητέρες στην εκπαίδευση ΔΕΝ ΛΑΜΒΑΝΟΥΝ ΤΙΠΟΤΑ ΑΠΟ ΟΛΑ ΤΑ ΠΑΡΑΠΑΝΩ. Και όχι μόνο αυτό αλλά αν υπάρξουν δυσκολίες κατά την κύηση μπορεί να χάσουν και δουλειά-μόρια-προϋπηρεσία καθώς δεν τους αντιστοιχεί άδεια επαπειλούμενης κύησης.

Ύστερα και από την πίεση του εκπαιδευτικού κινήματος τον Μάρτη του ΄18, δόθηκε με νόμο μόνο στους αναπληρωτές γονείς άδεια ανατροφής 3.5 μηνών. **Δεν φτάνει!** Οι ελάχιστοι αυτοί μήνες υποχρεωτικά μάλιστα θα πρέπει να ξεκινήσουν **να μετράνε σαν άδεια ακριβώς μετά την άδεια κύησης.** Αναπληρώτριες δηλαδή που γεννάνε στο τέλος της σύμβασής τους και μεσολαβεί καλοκαίρι χάνουν τους δυο μήνες και τους μένει ελάχιστος χρόνος άδειας από Σεπτέμβρη!

**Το ΥΠΑΙΘΑ εκδικείται τους νέους εργαζόμενους/-ες και τις αναπληρώτριες/ές!**

**Τα δίκαια αιτήματά μας, η προηγούμενη εμπειρία των κινητοποιήσεων και των συνελεύσεων που πραγματοποιήθηκαν τα προηγούμενα χρόνια, μας δείχνουν πως ο αγώνας μας μπορεί και πρέπει να νικήσει.**

**Φτάνει πια στο δίλημμα ΔΟΥΛΕΨΕ Ή ΠΑΡΑΙΤΗΣΟΥ!**

Όλα αυτά δείχνουν την απαράδεκτη στάση που συνεχίζουν να κρατούν οι εργοδότες, τα υπουργεία και οι ηγεσίες τους απέναντι στις αναπληρώτριες μητέρες, **στερώντας τους το αναφαίρετο δικαίωμά τους σε προστατευόμενη κύηση, λοχεία αλλά και ανατροφή των παιδιών τους.** Οι αναπληρώτριες εκπαιδευτικοί, οι ελαστικά εργαζόμενοι με συμβάσεις ορισμένου χρόνου στον ιδιωτικό τομέα, αλλά και άλλοι επισφαλώς εργαζόμενοι όπως οι επικουρικοί γιατροί στα νοσοκομεία ή οι εργαζόμενοι στα κοινωφελή προγράμματα του ΟΑΕΔ, κρατούνται όμηροι της «ελαστικής» σχέσης εργασίας που διαιωνίζουν τα υπουργεία και οι εκάστοτε ηγεσίες τους ακολουθώντας πιστά τις επιταγές της ΕΕ και του ΟΟΣΑ. **Οι νέοι γονείς στερούνται τα εργασιακά τους δικαιώματα και εξαρτώνται από την «καλή θέληση» του κάθε αφεντικού. Αν μείνεις έγκυος μπορεί και να απολυθείς!**Οι νέες μητέρες και πατέρες στον ιδιωτικό τομέα που δουλεύουν με μπλοκάκι (Δελτίο Παροχής Υπηρεσιών) **δεν δικαιούνται καμία άδεια!** Στην ΕΕ μάλιστα έχει θεσπιστεί η απόλυση των εγκύων γυναικών. **Είναι έκδηλη λοιπόν η πολιτική κατεύθυνση ότι οι εργαζόμενες γυναίκες θα ανακυκλώνονται και θα χρησιμοποιούνται μόνο όσο είναι παραγωγικές.**

**Η σύμβαση εργασίας δεν μπορεί να ορίζει τον οικογενειακό προγραμματισμό των εργαζομένων!**

Στην ατελείωτη λίστα με δικαιώματα που στερούνται οι επισφαλώς και ελαστικά εργαζόμενοι, όπως άδειες επαπειλούμενης κύησης, άδειες ασθένειας τέκνου, συνδικαλιστικά δικαιώματα κ.ά. εμείς οφείλουμε να απαντήσουμε δυναμικά και συλλογικά!Απέναντι στην επίθεση στους νέους εργαζόμενους που ασκεί η κυβέρνηση, με μισθούς πείνας, με ενοίκια φωτιά σε σπίτια βορά της τουριστικοποίησης και του κεφαλαίου, με καθημερινά αντιεκπαιδευτικά νομοσχέδια που διαλύουν το δημόσιο σχολείο και πανεπιστήμιο και την σταθερή μόνιμη εργασία…

**Οφείλουμε να συνεχίσουμε αποφασιστικά τις δράσεις μας, ενωμένες/οι σε συντονισμό με τον δημόσιο και τον ιδιωτικό τομέα και να αντιμαχόμαστε τις επιταγές της κάθε εργοδοσίας, υπερασπιζόμενοι/ες το δικαίωμα κάθε ανθρώπου να γίνει γονιός με δικαιώματα και αξιοπρεπείς όρους. Με συντονισμό Συλλόγων Π. Ε. και ΕΛΜΕ, δημόσιου και ιδιωτικού τομέα. Με συσκέψεις αγώνα, συνελεύσεις, συντονισμούς, συνέντευξη τύπου και κινητοποιήσεις όλες και όλοι μαζί να διεκδικήσουμε αυτά που ανήκουν στις/στους συναδέλφους μας αναπληρωτές/αναπληρώτριες!**

**ΑΠΑΙΤΟΥΜΕ:**

                Εξίσωση των δικαιωμάτων για όλους τους ελαστικά εργαζόμενους στον δημόσιο και ιδιωτικό τομέα προς τα πάνω με αυτά των μόνιμων και αορίστου χρόνου συναδέλφων

                Πλήρη προστασία της μητρότητας – 9μηνη άδεια ανατροφής για όλες τις μητέρες αναπληρώτριες εκπαιδευτικούς με πλήρεις αποδοχές, καταβολή ενσήμων και αναγνώριση της προϋπηρεσίας

                Πλήρη προστασία της κύησης, ακώλυτη χορήγηση γονικών αδειών και άδειας ασθένειας τέκνου και 5μηνης άδειας επαπειλούμενης κύησης με πλήρεις αποδοχές, καταβολή ενσήμων και αναγνώριση της προϋπηρεσίας

                Πλήρη καταβολή μισθού και ενσήμων κατά τη διάρκεια της άδειας τοκετού και λοχείας δίχως τον περιορισμό των 200 ενσήμων τη διετία - Κανένας αποκλεισμός από παροχές μητρότητας για τις άνεργες συναδέλφισσες - Αύξηση της άδειας κύησης και λοχείας σε περιπτώσεις πολύδυμης κύησης και πολυτεκνίας -Συμπερίληψη των περιπτώσεων υιοθεσίας

                Αναδρομική προσμέτρηση της προϋπηρεσίας και των ενσήμων για όσες/ όσους εξαναγκάστηκαν σε χρήση των αδειών άνευ αποδοχών

 **ΑΠΑΙΤΟΥΜΕ ΟΣΑ ΔΙΚΑΙΩΜΑΤΙΚΑ ΜΑΣ ΑΝΗΚΟΥΝ**

**Στις εκλογές της 30ης Μαΐου 2024 ζητούμε τη στήριξή σας,** γιατί πιστεύουμε ότι εξακολουθούμε να υπηρετούμε αρχέγονες εκπαιδευτικές αρχές: **συλλογικότητα, συναδελφικότητα, αλληλεγγύη**.

Γιατί εξακολουθούμε να υπερασπιζόμαστε

**ένα παιδί - κατεργάρη που δε θα υποτάσσεται στο διδακτισμό.**

**ΨΗΦΙΣΤΕ – ΣΤΗΡΙΞΤΕ ΤΗΝ ΔΙΕΞΟΔΟ**

**για Ταξικό Συνδικάτο στην υπηρεσία των μελών του.**

**ΣΤΟ ΨΗΦΟΔΕΛΤΙΟ ΣΥΜΜΕΤΕΧΟΥΝ**

**Υ Π Ο Ψ Η Φ Ι Ο Ι**

**Γεωργοπούλου Ελένη Ψυχολόγος Ειδικό Δημοτικό Σχολείο Αμαρουσίου (Σικιαρίδειο)**

**Διαμάντη Εύα Θεατρικής Αγωγής (αναπλ.) 16ο Δημ. Σχ. Αμαρουσίου**

**Ζαρωτιάδου Φωτεινή Δασκάλα 2ο Δημ. Σχ. Κηφισιάς**

**Ζουρνατζή Δάφνη – Καλλιόπη Μουσικός (αναπλ.) 1ο Δημ. Σχ. Αμαρουσίου**

**Ηλιάκης Γιάννης Εικαστικών 15ο Δημ. Σχ. Αμαρουσίου**

**Καββαδία Φωτεινή Δασκάλα 3ο Δημ. Σχ. Αμαρουσίου**

**Κεραμά Βίλη Δασκάλα 4ο Δημ. Σχ. Πεύκης (Ειδ. Αγωγής)**

**Κοκκινομηλιώτης Γιώργος Δάσκαλος 8ο Δημ. Σχ. Αμαρουσίου**

**Κοντοδίνας Αντώνης Δάσκαλος 11ο Δημ. Σχ. Αμαρουσίου**

**Κουκουβίνου Βάση Δασκάλα 5ο Δημ. Σχ. Αμαρουσίου**

**Κουράκης Νίκος Εικαστικών 4ο Δημ. Σχ. Μελισσίων**

**Κουτάντου Βάλια Δασκάλα (αναπλ.) 6ο Δημ. Σχ. Αμαρουσίου**

**Λιάκος Αθανάσιος Δάσκαλος (νεοδ.) 8ο Δημ. Σχ. Αμαρουσίου (Ειδ. Αγωγής)**

**Μοναστήρας Κώστας Δάσκαλος 8ο Δημ. Σχ. Κηφισιάς**

**Νταλαμπέκη Ελένη Εικαστικών (αναπλ.) 16ο Δημ. Σχ. Αμαρουσίου**

**Παπαγεωργίου Γιάννης Δάσκαλος 4ο Δημ. Σχ. Κηφισιάς**

**Πολυχρονιάδης Δημήτρης Δάσκαλος 1ο Δημ. Σχ. Αμαρουσίου**

**Πρίφτη Χαρά Δασκάλα Ειδ. Αγωγής 11ο Δημ. Σχ. Αμαρουσίου**

**Ρέτσα Φαίη Νηπιαγωγός (αναπλ.) 18ο Νηπιαγωγείο Αμαρουσίου**

**Σιούτογλου Έφη Εικαστικών 18ο Δημ. Σχ. Αμαρουσίου**

**Σταμούλου Παναγιώτα Δασκάλα 1ο Δημ. Σχ. Αμαρουσίου**

**Συνοδινού Σοφία Μουσικής 3ο Δημ. Σχ. Μελισσίων**

**Τσινιά Μαρία Εικαστικών(αναπλ.) 1ο Δημ. Σχ. Αμαρουσίου**

**Τσισμαλίδου Ιωάννα Δασκάλα 15ο Δημ. Σχ. Αμαρουσίου**

**Χαψής Χρήστος Δάσκαλος 1ο Δημ. Σχ. Μελισσίων**